# Qassiarsuk

Qassiarsuk és un poblet del sud de Groenlàndia que pertany a la municipalitat de Kujalleq. La seva població era de 89 habitants el 2010.

## Història

Brattahlíð està situat pel fiord de Tunavierarfik (Skovfjorden en danès), i el lloc a pertànyer a Eric el Roig en els temps de l'assentament oriental dels nòrdics (Austerbygda en danès). Les ruïnes de diversos edificis, inclosos els habitatges, les dependències i una església, encara són clarament visibles.
El poble actual va ser fundat com la primera granja ovina de Groenlàndia el 1924 i es troba al mateix lloc.
Fins al 31 de desembre de 2008, l'assentament va ser part del municipi de Narsaq, en l'amt de Kitaa. L'1 de gener de 2009, Qassiarsuk va passar a formar part del municipi de Kujalleq, quan l'amt de Kitaa, així com els municipis de Narsaq, Qaqortoq i Nanortalik van deixar d'existir com a entitats administratives.

## Geografia

L'assentament se situa a la península de Narsaq, a uns 5 km a l'oest de Narsarsuaq a través del fiord de Tunulliarfik. Té planes fèrtils més amples que les que es troben a Narsaq, a l'extrem sud de la península.

## Infraestructures i transport

L'establiment té una botiga general operada pel KNI, i hi ha un alberg juvenil disponible per a turistes i excursionistes. També hi ha una petita església.
L'electricitat necessària és proporcionada per una central elèctrica local.
L'àrea de Qassiarsuk té una xarxa relativament extensa de camins de terra i de grava transitables, que superen els 120 km. Els camins són principalment necessaris per la ramaderia ovina. El tram més llarg connecta les granges ovines de Qassiarsuk amb l'aeroport de Narsarsuaq (IATA: UAK, ICAO: BGBW), a uns 50 km. Les carreteres generalment són de construcció deficient, sense drenatge i que utilitzen sorra fina en comptes de grava, creant greus problemes de pols a l'estiu.
En general, es recomana l'ús de vehicles tot terreny. La conducció entre l'aeroport i Qassiarsuk és difícil, ja que no hi ha ponts sobre el riu de la glacera Narsarsuaq i, per la seva banda, és difícil travessar els dipòsits de sorra i llim del riu des de la glacera continental groenlandesa (Sermersuaq en greenlandès).
Tots els transports vitals a Qassiarsuk es fan per mar, amb vaixells que uneixen l'assentament amb l'aeroport de Narsarsuaq, on es troba l'únic aeroport internacional del sud de Groenlàndia. L'aeroport funciona principalment com a punt d'enllaç per als passatgers dels helicòpters d'Air Greenland que viatgen des de Qaqortoq i Nanortalik. Qassiarsuk no té el seu propi heliport.

## Economia

L'economia de Qassiarsuk es basa en la ramaderia ovina i l'agricultura. Això contrasta amb la majoria dels assentaments de Groenlàndia, que es basen en la pesca.
També hi ha una important indústria turística a la zona. Les ruïnes dels nòrdics a la zona i la reconstituïda església de Thodhildur a Brattahlíð es troben entre les destinacions turístiques més populars de tota Groenlàndia.

## Població

La població de Qassiarsuk s'ha mantingut estable en les últimes dues dècades.

## En la cultura popular

La novel·la An Old Captivity de Nevil Shute succeeix a Brattalid (tal com s'escriu en el llibre) i descriu una expedició arqueològica del 1930 a Brattahlíð.

## Referències

* 1 2 3 «Statistics Greenland» (en danish). Arxivat de l'original el 21-07-2011. [Consulta: 1r novembre 2017].
* ↑ «Archaeological Excavations at Qassiarsuk 2005 – 2006». Greenland National Museum. Arxivat de l'original el 2016-03-03. [Consulta: 1r novembre 2017].
* ↑ IKN (Kalaallit Niuerfiat), és un conglomerat de comerç a Groenlàndia. És la successora de la Royal Greenland Trading Department, que controlava el govern de Groenlàndia i posseïa el monopoli en el comerç de Groenlàndia entre el 1776 fins al 1950. Avui en dia, l'empresa segueix sent un component important de l'economia de Groenlàndia i segueix sent propietat total pel govern local.
* ↑ «Narsaq Kommuneplan 2008-2018». [Consulta: 1r novembre 2017].
* ↑ «Road Construction in Greenland – the Greenlandic Case». Arxivat de l'original el 2012-03-18. [Consulta: 1r novembre 2017].
* ↑ «Narsaq Municipality». Arxivat de l'original el 2012-03-17. [Consulta: 1r novembre 2017].
* ↑ «About the Qassiarsuk area». Greenland Guide & Project Leif 2000. [Consulta: 1r novembre 2017].
* ↑ «Hiking tours in the Qassiarsuk area». Blue Ice Explorer. Arxivat de l'original el 2013-12-27. [Consulta: 1r novembre 2017].